19/04/2013 | Administración LocalMunicipal
Melide
Anuncio de creación da mesa de contratación permanente

ANUNCIO CREACIÓN DA MESA DE CONTRATACIÓN PERMANENTE A Xunta de Goberno Local, na sesión que tivo lugar o vinte e sete de marzo de dous mil trece, adoptou, entre outros, o seguinte acordo: “(…) Primeiro. –A constitución da mesa de contratación permanente, que estará integrada polos seguintes membros: Presidente/a: A alcaldesa-presidenta Vogais: A secretaria xeral municipal A interventora xeral municipal O arquitecto técnico municipal A concelleira/o que teña atribuída a área de obras, servizos. Secretario/a: O funcionario/a que desempeñe o posto de xefe de negociado de servizos xerais, que poderá ser substituído por un funcionario do Concello designado pola Alcaldía da subescala administrativa ou superior. Substitucións: En caso de vacante, ausencia, enfermidade u otra causa legal que impida a asistencia dos titulares, éstos serán substituídos: o presidente polo tenente de alcaldesa que corresponda no seu caso, a secretaria xeral polo funcionario a quen corresponda a súa substitución accidental; a interventora xeral polo funcionario ao que corresponda a súa substitución accidental; o arquitecto técnico municipal por un concelleiro/a intregante do grupo de gobernó designado pola Alcaldía; A concelleira/o que teña atribuída a área de obras e servizos por un concelleiro intregante do grupo de goberno designado pola Alcaldía. Segundo. –Réxime xurídico da mesa de contratación permanente.1.–A mesa de contratación permanente reunirase naqueles casos nos que a convoque a Alcaldía, en atención aos expedientes de contratación que haxa de coñecer e que, conforme ao artigo 320 do texto refundido da Lei de contratos do sector público aprobado por Real decreto lexislativo 3/2011, do 14 de novembro, esixan a súa intervención.2.–Para a válida constitución da mesa deberán estar presentes a maioría absoluta dos seus membros e, en todo caso, o presidente, o secretario, e como vogais a secretaria e a interventora xerais.3.–Todos os membros da mesa de contratación terán voz e voto, agás o secretario que actuará con voz pero sen voto. A mesa poderá propoñer á Presidencia o nomeamento de cantos asesores considere conveniente en razón dos seus especiais coñecementos técnicos, que poderán asistir ás súas reunións, con voz e sen voto, naqueles procedementos de contratación nos que a complexidade das valoracións das ofertas así o aconselle, sen que teñan a consideración de membros da mesa de contratación, nin outra función que a de informar e asesorar de forma non vinculante.4.–A mesa de contratación permanente rexerase, en canto ao seu funcionamento, pola presente resolución, polo texto refundido da Lei de contratos do sector público, aprobado polo Real decreto lexislativo 3/2011, do 14 de novembro, polo Real Decreto 817/2009, do 8 de maio, polo que se desenvolve parcialmente a Lei 30/2007, do 30 de outubro, de contratos do sector público, polo establecido en materia de órganos colexiados no capítulo II do titulo II da Lei 30/1992, do 26 de novembro, de réxime xurídico das administracións públicas e do procedemento administrativo común. Terceiro.–Efectos. A presente resolución debe publicarse no perfil do contratante e no Boletín Oficial da Provincia e producirá efectos dende o día seguinte ao da súa publicación no Boletín Oficial da Provincia. Cuarto. –Facultar a alcaldesa para a realización de cantos trámites sexan necesarios en dereito para a execución deste acordo, entre elas dar conta á comsión informativa de asuntos do Pleno na próxima sesión que celebre e ao Pleno.” Melide, 11 de abril de 2013. A alcaldesa M.ª Ángeles Vázquez Mejuto